google/wiki40b huggingface dataset:
Jurijus Veklenko

Bakgrunn

Jurijus har jobbet med musikk og sang i en årrekke og var blant annet støttevokalist for de litauiske bidragene i Eurovision Song Contest 2013 og 2015. Under den nasjonale finalen i 2017 hadde han hovedvokalen på låten «Get Frighten» med dragartisten Lolita Zero.
I 2019 vant han Eurovizijos Atranka, Litauens uttak til Eurovision Song Contest, med sangen «Run with the Lions». Gjennom seieren fikk han representere landet i Eurovision Song Contest i mai 2019. I januar 2019 ble Litauen trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Litauen hadde startnummer 13. Veklenko ble imidlertid ikke blant de ti beste i semifinalen, og kvalifiserte seg dermed ikke til finalen lørdag 18. mai.
Vestviken 24

Vestviken 24 er en tilleggsnettside (datterside) for nettavisa av Tønsbergs Blad. Avisen dekker Vestfold fylke og skriver om bl.a. næringslivet i fylket. Ansvarlig redaktør for Tønsbergs Blads Vestviken 24 er Sigmund Kydland som også er redaktør for hovedavisen Tønsbergs Blad. Hovedkontoret ligger ved brygga i Tønsberg.
Pyreneus-kvartalet

Pyreneus-kvartalet (svensk: Kvarteret Pyreneus) er et langsmalt  kvartal i Gamla stan i Stockholm. Kvartalet er omgitt av Helga Lekamens gränd i sør, Västerlånggatan i øst, Stora Gråmunkegränd i nord og Stora Nygatan i vest. Kvartalet består i dag av fem eiendommer hvor Pyreneus 1 er identisk med Stora Nygatan 5 og Pyreneus 5 med Västerlånggatan 18. Bygningen i Pyreneus 2 har interessante murrester fra middelalderen i behold og i Pyreneus 1 hadde hugenottene sin kirke mellom 1752 og 1878.

Navnet

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. Pyreneus var ifølge gresk og romersk mytologi konge av Trakia og skildres i Ovids «Metamorfoser».

Kvartalet

Kvartalet er i dag det nordligste av et knippe smale smug (så kalte vattugränder) og smale kvartaler som strekker seg vestover fra Västerlånggatan mot Mälarens strandlinje som i middelalderen lå betydelig høyere opp. På den tiden bodde det for en stor del yrkesgrupper som trengte vann til sin yrkeutøvelse her, for ekspempel buntmakere og slaktere. Fram til midten av 1940-tallet lå tre liknende smale kvartaler nord for kvartalene Pyreneus og Mercurius som hete Lychaon, Nessus og Minotaurus. De forsvant i forbindelse med ombyggnaden av Cephalus-kvartalet.

Pyreneus 3, 4

Også i eiendommene Pyreneus 3 og 4 (Stora Gråmunkegränd  3 og 2) finnes deler av murverk fra middelalderen bevart. Mellom Pyreneus 2 og 3 ligger et igjenbygd smug som tidligere gikk mellom Helga Lekamens gränd og Store Gråmunkegränd.
Huset ble om- og påbygd og ble hevet med en etasje i 1798 på oppdrag fra jernhandleren Fredric Widbom. I sin byggesøknad fra 15. mai 1798 ønsket han «anställa en Till- och om Byggnad på sine Hus och ägendomar under No 58, 57 och en del af No 56 belägne här inne i Stadens wästra del qvarteret Pyrenaus emellan Stora och Lilla Gråmunke grenderne». På det tidspunktet forsvant også smuget mellom Helga Lekamens gränd og Stora Gråmunkegränd.
Ytterligere en større ombygging ble utført i 1875 da huset fikk sitt nåværende utseende av arkitekt Oskar Erikson. Han tegnet en rikt dekorert fasade i stram klassisisme med kolonner og pilastre mellom vinduene. Byggherre var grossereren Isaak Hirsch.
I huset Stora Gråmunkegränd 3 hadde Bergfalk & Co, delikatesser, fisk- og vilthandel sin aktivitet fra 1840. I 1846 ble eiendommen ervervet av eieren Anders Gustaf Bergfalk. Firmaet var kongelig hoffleverandør og fantes her til 1981. Selskapet finnes fortsatt og ligger i dag ved Varuvägen 9 i Älvsjö.

Pyreneus 5

Eiendommen Pyreneus 5 (Västerlånggatan 18) ble oppført i 1753 og fikk sitt nåværende utseende ved en ombygging  i 1870 av arkitekt A. Svensson. Husets fasader hadde opprinnelig rikere dekor som dog har blitt fjernet.
Shazand kraftverk

Shanzand kraftverk, også kjent under navnet Arak kraftverk, er et varmekraftverk i provinsen Markazi i Iran. Det har en installert produksjonskapasitet på 1300 MW, fordelt på 4 like store blokker / turbiner. Teknologien er kinesisk, fra Dongfang Electric.
Anlegget ble utbygd i årene 1995–2002. Brenselstypen er naturgass og tungolje. Kjøletårnere er 130 m høye. Dette er landets åttende største varmekraftverk målt etter installert effekt.
Flaviellus

Utseende

Små til middelsstore (3,8 -6  millimeter), avlange, litt flate, matte, lyst gulbrunlige gjødselbiller. Hodet er skovlformet, knapt innbuktet foran. Pronotum er avrundet firkantet, fint punktert, med en frynse av børster langs ytterkanten, bakkanten med markert rand. Dekkvingene er litt rundede og har fine punktrader.

Levevis

Artene lever i sandete områder, trolig ikke på møkk. De komer til lys.

Utbredelse

Slekten er utbredt i Nord-Amerika og Mexico.
Gulløven

Gulløven (italiensk: Il Leone d’Oro) er den høyeste prisen gitt til en film ved filmfestivalen i Venezia. Prisen ble introdusert i 1949 av komiteen, og blir nå regnet som en av filmindustriens priser som skiller seg mest ut. I 1970 ble det introdusert enda en Gulløve; en ærespris som tildeles personer som har hatt en viktig medvirkning til filmindustrien.
McCloud

Om serien

McCloud hadde fra starten av en spilletid per episode på 60 minutter, men fra 1974 økte spilletiden til 120 min. I siste sesong ble episodetiden redusert til 90 minutter.
McCloud var den 14 mest sette serien i USA i 1972 og den femte mest sette i 1973.

Priser og nominasjoner

Dennis Weaver ble nominert til to Emmy-priser for sin rolle. I 1973 vant manusforfatter Glen A. Larson en Edgar-pris for en episode.
Ramberg (Seljord)

Ramberg er en plass under Meås i Seljord gnr. 28 bnr. 12.

Ramberg ligger under fjellet Skogsodd, på grensen mot Åsgrend i Kviteseid kommune.

Land og lynne

De første som en vet bodde på plassen var Johans Talleivson og kona Ingeleiv Jarandsdotter. Ingeleiv var en av de beste kildene for Magnus Brostrup Landstad og Olea Crøger da de samlet folkeviser.
Plassen Ramskeid i Kviteseid ligger tett ved. Her vokste Maren Ramskeid opp. Hun var kilde for Olea Crøger da hun nedtegnet Draumkvedet.
Olav Skogen (1816–1884) bodde og på Ramskeid. Han var barnebarn av Anne Golid som var kilde for Jørgen Moe, og var selv en stor forteller og spelemann. Han var far til spelemannen Jørgen Tjønnstaul.

I en periode bodde også familien til den legendariske kjempekaren, Sterke-Nils , her.
Underberg og Staulen er naboplasser mot Seljord. Olaug Andresdotter Navarskard; søster av Hølje, Leidulf og Gaute Navarskard fra Møsstrond ble gift til Underberg, og hun og mannen, Andres Torson, rydda plassen i 1830-årene.

Spelemannen Olav Eivindson Jonslid g.m. Kjersti Johansdotter Ramberg rydda Staulen og bygde der i 1840-årene.
Spelemannen Kjetil Flatin mente det var spelemannsnatur i området. Han kjøpte Ramberg ca.1899 og bodde der livet ut. Både på Ramberg og på Underberg var det felemakerverksteder.
Rent flertall

Rent  flertall  vil  si  at en kandidat eller et parti ved et valg får mer enn 50 % av de avgitte stemmer eller mer enn 50 % av de valgte representanter. 
Arbeiderpartiet fikk rent flertall ved stortingsvalgene i 1945, 1949, 1953 og 1957. Ved stortingsvalget i 1961 mistet partiet dette flertallet, da SF kom inn med to stortingsrepresentanter. Ettersom SF sto til venstre for Arbeiderpartiet var det imidlertid ikke flertall for noen ny regjering, da opposisjonen besto av partier som sto til høyre for Arbeiderpartiet. Venstre, KrF, Senterpartiet og Høyre. (Dette var før etableringen av Fremskrittspartiet.)
Etter dette ble det vanlig å si at Arbeiderpartiet hadde mistet sitt rene flertall, men fått et urent flertall bestående av SV og Arbeiderpartiet til sammen. Uttrykket «rent flertall» er derfor nettopp egnet til å presisere en situasjon der noen har flertall alene – og ikke sammen med andre. «Rent flertall» beskriver en situasjon der et parti eller en gruppe alene har flertall i en forsamling, og ikke er avhengig av å alliere seg med andre.
I mediene er det blitt vanlig å bruke begrepet på en feilaktig og meningsløs måte. Formuleringer av typen «... har rent flertall sammen med...» gir ingen mening. I slike tilfeller er det mer korrekt å si «... har flertall sammen med...».
Gymnastikk under Asialekene 2006

Gymnastikk under Asialekene 2006. Gymnastikk var en av flere sporter under Asialekene 2006 i Doha i Qatar. Det ble konkurrert i 14 turnøvelser, hvorav åtte øvelser for menn og seks for kvinner, samt to øvelser i rytmisk gymnastikk for kvinner og en øvelse for hvert kjønn i trampoline. 167 utøvere fra tjuetre nasjoner deltok og Kina ble beste nasjon med tretten gullmedaljer foran Nord-Korea med tre.
Alea iacta est

Alea iacta est (latin: «terningen er kastet») Ifølge tradisjonen skal dette ha vært uttalt av Julius Cæsar da han krysset grenseelven Rubicon i 49 f.Kr. og borgerkrigen var et faktum.
Uttrykket stammer fra Suetons Cæsar-biografi kapittel 32.
Der verserte etterhvert flere gjengivelser av uttrykket: Iacta alea est, Jacta alea esto, Alea iacta est, Alea jacta est, Jacta alea esto Rubiconem transivimus.
Betydningen er i overført betydning at den endelige avgjørelse er truffet.
Ifølge historikeren Plutark siterte Cæsar den greske komedieskriver Menander, med ordene Ἀνερρίφθω κύβος (anerriptho kybos).
Cæsar, som var prokonsul i Gallia, hadde ikke rett til å overskride provinsens grense mot (det daværende) Italia. Men i år 49 f.Kr. bestemte han seg for å gjøre det: Han gikk med sine styrker over Rubicon, grenseelven mellom Gallia Cisalpina og Italia, og skal da ha ytret ordene. Uttrykket henspiller på at man denne tid hadde et terningspill som kunne spilles med både én og flere terninger, og talemåten i dagligtale kan ha vært brukt i forbindelse med dette spill - slik at det Cæsar gjorde, var å bruke det i overført betydning.

Elverhøj

I det danske skuespill Elverhøj av Johan Ludvig Heiberg (fra 1828) lar denne kong Christian IV gå over Tryggevælde Å, hvorved han overskrider grensen til Stevns Herred, hvor Elverkongen ifølge folketroen har sitt rike og ikke tåler andre konger. Derfor sier kongen: Vel er jeg ikke Cæsar, og disse bølger ikke Rubicon, men dog jeg siger: Jacta est alea.
Neoryctes

Utseende

Middelsstore, blankt svarte hornbiller, hannene uten horn på hodet. Oversiden er hvelvet, pronotum nokså tett og kraftig punktert, dekkvingene med punkter som i alle fall delvis danner punktrader.
Beina er korte og kraftige, særlig leggene noe utvidete, for-leggen med tre brede tenner.

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Slekten er endemisk for Galápagosøyene, der artene lever på forskjellige øyer.
Den ble først funnet av Charles Darwin under hans jordomseiling med seilskipet HMS «Beagle».
Andreas Wormdahl

Andreas Wormdahl (født 20. januar 1911 i Trondheim, død 14. juni 2001) var en norsk arbeiderpartipolitiker.

Private liv

Andreas var sønn av lærer Anders Wormdahl (1874–1911) og modist og pianist Johanne Pedersen (1878–1963). Han tok middelskolen som privatist i perioden 1926–1927.

Offentlige liv

Wormdahl var medlem av Orkanger kommunestyre i to perioder, 1934–1937 og 1937–1940.
Wormdahl ble første gang valgt inn på Stortinget for Sør-Trøndelag i 1958 og gjenvalgt to ganger. I hans første periode satt han i Militærkomiteen. I hans andre periode ble det Sosialkomiteen. I hans tredje periode satt han i Utenriks- og konstitusjonskomiteen, Den utvidede utenriks- og konstitusjonskomité og Fullmaktskomiteen. I hans tredje periode var han også vararepresentant til FNs generalforsamling samt medlem av Stortingets gruppe av Den interparlamentariske union.
Wormdahl hadde også en rekke offentlige og andre verv.
Etter Wormdahls perioder på Stortinget var han økonomisjef ved E.C. Dahls Stiftelse i Trondheim i perioden 1969-1979.
Hitchin

Historie

Hitchin blir i en kilde fra 600-tallet vist til som et sentralt sted for Hicce-folket. Stammenavnet er brytonisk framfor anglosaksisk, det kommer av *siccā, som betyr «tørr», og som kan vise til det lokale vassdraget Hiz. Man kan finne troverdige bevis på at Hitchin var stedet som i 673 ble valgt av erkebiskop Theodor av Tarsus til å være møtestedet for Hertford-synoden, det første nasjonale møtet for de katolske kirkene i det anglosaksiske England. Her skal det ha blitt holdt årlige synodemøter med den hensikt å konsolidere og sentralisere katolisismen i England. Det finnes mye som tyder på at landsbyen på 900-tallet var omringa av ei vollgrav, men denne beskyttelsen sto ikke ved lag. Den moderne skrivemåten, «Hitchin», er først dokumentert i en kilde fra 1618 i et dokument kalt «Hertfordshire Feet of Fines».
Landsbyens navn assosieres også med den lille elva som renner gjennom byen, mest synlig ved St. Mary's Church, byens sognekirke. Elva finnes på kart som elva Hiz. I motsetning til hvordan de fleste nå uttaler navnet, altså fonetisk, var bokstaven «z» opprinnelig en forkorting av «tch»-lyden, som i landsbyens navn. Det vil altså være mer riktig å uttale elva som «elva Hitch».
St. Mary's Church er bemerkelsesverdig stor i forhold til landsbyens størrelse. Kirkas størrelse viser hvor store fordeler Hitchin hadde av ullhandel. Kirka er den største sognekirka i Hertfordshire. Kirka er fra 1400-tallet, mens kirketårnet kan dateres tilbake til rundt 1190. Da det blei lagt nytt golv i kirka i 1911, fant man spor etter en enda eldre kirke. Etter formen å dømme ligna det en basilika fra 600-tallet. Dette gjør kirka eldre enn det en det en historie fra 1400-tallet forteller, at kirka blei grunnlagt av Offa, konge av Mercia.
I 1697 blei Hitchin (og den nærliggende landsbyen Offley) råka av den mest ødeleggende haglstormen registrert gjennom tidene i Storbritannia. Det blei rapportert om hagl som var 10 cm i diameter.
Byen blomstra sammen med all ullhandel. Ved midten av 1800-tallet blei det bygga jernbane til stedet. Et kornkammer blei bygga i markedsplassen og Hitchin utvikla seg snart til et viktig sentrum for kornhandel.
I siste halvdel av 1900-tallet endra Hitchins infrastruktur seg. Motorveier har korta ned reisetida mellom Hitchin og Luton, som ligger noen kilometer borte.
Missourikompromisset

Missourikompromisset (engelsk: Missouri Compromise), også kalt 1820-kompromisset (engelsk: Compromise of 1820), var en lov mellom slaveri-tilhengere og abolisjonister i Kongressen. Avtalen ble fattet for å regulere slaveriet i USAs vestligste territorier.
Kompromisset ble organisert av Henry Clay, og ble inngått mens James Monroe var president. Kompromisset innebar at slaveri skulle være forbudt i alle delstater nord for 36°30' breddegraden, bortsett fra Missouri og delstater øst for Missouri. I delstater sør for breddegraden kunne slaveri være tillatt dersom myndighetene og den frie befolkningen ønsket dette, i tråd med tenkningen i folkesuverenitetsprinsippet. I forbindelse med denne avtalen brøt Maine ut av Massachusetts den 15. mars 1820. 
Kompromisset ble først avløst av kompromisset av 1850, og deretter av Kansas-Nebraska-loven av 1854, som skapte Kansas-territoriet og Nebraska-territoriet, men tillot også disse, i tråd med tenkningen i folkesuverenitetsprinsippet at disse territoriene kunne innføre slavehold om den frie befolkningen ønsket det.
Cervantes-prisen

Cervantesprisen (spansk: Premio Miguel de Cervantes eller Premio de Literatura en Lengua Castellana Miguel de Cervantes) er en litteraturpris som årlig tildeles forfattere som på en betydningsfull måte har bidratt til å berike den kastiljanskspråklige litterære arv. Prisen er oppkalt etter forfatteren Miguel de Cervantes. Den ble etablert i 1975 av den spanske stat og sorterer under det spanske kulturdepartementet. Til prisen er det knyttet prispenger, som i 2010 er på 125 000 euro.
Prisvinnere kunngjøres mot slutten av året og prisoverrekkelsen skjer 23. april, Cervantes' dødsdag, i det påfølgende år. Prisen overrekkes av Spanias konge i en seremoni som avholdes ved Universidad de Alcalá de Henares. Cervantes ble født i Alcalá de Henares.
Prisvinneren avgjøres siden 2008 av en jury bestående av de to foregående vinnerne av prisen, et medlem av Real Academia Española, et medlem fra de iberoamerikanske språkakademiene, fire akademikere, to kulturjournalister og et medlem fra Asociación Internacional de Hispanistas.
Reformdrakt

Reformdrakt er ulike typer kvinnedrakter og antrekk som fra 1850-tallet og framover ble konstruert for å fornye og erstatte samtidens rådende mote med stramme og ubekvemme klær. Reformdrakter ble forsøkt innført som ledd i en generell likestilling mellom kjønnene og som mer praktiske sports- og fritidsantrekk for moderne aktiviteter som for eksempel sykling og lagidrett. Dette gjelder særlig den amerikanske Bloomer-drakten der samtidens krinolinekjoler ble byttet ut med vide posebukser under et lett skjørt. Også den svenske kunstneren Hanna Mathilda Winge (1838–1896) komponerte en reformdrakt preget av sin interesse for det norrøne. Reformdrakter og kvinnefrigjøring ble ofte latterliggjort av konservative menn.
Slaget på Blodeheia ved Avaldsnes

Bakgrunn

Etter at Eirik Blodøks ble drept i et slag i Nord-England innledes en periode med krig i Norge. Kong Håkon Adalsteinsfostre, som holdt et stort følge for å verge seg mot sin bror Eirik, bestemte seg for å gjøre krav på Viken i Øst-Norge. Dette området hadde da ligget under dansk overherredømme en tid. Hærtoget til Østlandet utviklet seg raskt til et angrep på Danmark og ble en ren dansk-norsk krig. Kong Harald Blåtann i Danmark hadde etterfulgt sin far Gorm den gamle og mislikte sterkt den norske aggresjonen. Ettersom Eirik Blodøks etterlot seg flere sønner han hadde fått med Gunnhild, Harald Blåtanns søster, hadde den danske kongen flere grunner til å støtte Eirikssønnene i en krig mot Håkon Adalsteinsfostre.
Etter at Eirikssønnene flyktet fra Norge hadde de ligget i viking både i vesterveg og austerveg. De ønsket nå å gjøre sin innflytelse gjeldende i Norge, og med støtte fra sin kongelige morbror, satte de inn støtet mot Tryggve Olavsson, den norske vasallkongen i Viken. Etter å ha nedkjempet Tryggve Olavsson ved Sotenäs i Båhuslen og sikret Viken, dro de videre til Nord-Agder.
I nord hadde Håkon Adalsteinsfostre forsonet seg med trønderne over spørsmålet om blot. Han fikk da Sigurd Ladejarl til å hjelpe seg til få trønderhøvdingene med seg i forsvaret av landet. Også nordfra kom hålogalendingene slik at en stor hær kunne samles. Ifølge Snorre Sturlason varte krigen trolige et helt år, men det er usikkert. Etter at Eiriksønnene hadde nådd Stad dro de videre til Karmøy for å møte kong Håkons hærmenn.

Etterspill

Slaget ved Avaldsnes var så blodig at stedet der slaget fant sted, i lang tid etterpå ble hetende «Blodeheia». Det er også mulig at det var Guttorm Eiriksson som ble hauglagt med et skip i Grønhaug ved Karmsundet. En annen mulighet er at det var Harald Hårfagre. Han døde omkring 931.
Seieren ved Avaldsnes var likevel langtfra total ettersom Eirikssønnene vendte tilbake et år senere. Da møtte nordmennene Eiriksønnene i et nytt slag på Rastarkalv i Møre og Romsdal.
Underclass Hero

Albumtittelen

Albumtittelen er inspirert av John Lennon's hit Working Class Hero. Grunnen til dette fortalte frontfigur Deryck Whibley i et intervju med Sun Media der han fortalte at Lennon var hans favorittkomponist.
San Miguel (Bulacan)

San Miguel er en kommune på Filippinene, provinsen Bulacan. Ved folketellingen i 2015 hadde San Miguel 153.882 innbyggere, bosatt i 49 barangays.
San Miguel har stor historisk betydning, ettersom den første filippinske provisoriske republikk ble utropt i juli 1897 i hulene i Biak-na-Bato ausgerufen.
Arild Jensen (trombonist)

Familiebakgrunn

Arild Jensen var sønn av fiolinisten Olaf Jensen som spilte i Nationaltheatrets orkester og avsluttet karrièren i Den Norske Operas orkester. Arilds yngre bror var trompeteren Bjørn Jensen som spilte i Bergen filharmoniske orkester før han fikk ansettelse i Den norske operas orkester.

Filharmoniker

Knapt 18 år gammel ble Arild Jensen ansatt i Oslo Filharmoniske Orkester i 1944, og han spilte i orkestret til han nådde pensjonsalder i 1991 etter 47 års fartstid som filharmoniker. Ingen filharmoniker har noensinne hatt lengre sammenhengende tjenestetid i orkestret. Ved sin avgang ble han portrettert i Dagbladet. Jensen spilte vekselvis 2. og 1. trombone i Filharmonien hvor trombonegruppen de første 35 år av hans tjenestetid besto av Odd Raneid, Arild Jensen og Lyder Vengbo. Deretter fikk han sine tidligere elever Aline Nistad og Terje Midtgård som kolleger.

Trombonepedagog og korpsdirigent

I en årrekke var Arild Jensen knyttet til Østlandets Musikkonservatorium hvor han utdannet mange trombonister som siden fikk ansettelse i norske profesjonelle orkestre. Blant elevene kan nevnes solotrombonistene i Oslo Filharmoniske Orkester Aline Nistad og Terje Midtgård. Trombonisten, komponisten og arrangøren Jens Wendelboe er også elev av Arild Jensen.I mer enn 30 år var han også dirigent og musikalsk leder for Bjølsen ungdomskorps som ofte spilte i Janitsjarhalvtimen i NRK Radio og hevdet seg godt i norsk korpsmiljø.

Studiomusiker

Arild Jensen og Lyder Vengbo var ettertraktede studiomusikere ved innspilling av filmmusikk og kommersielle plateutgivelser. Begge spilte blant annet i Radiostorbandet med kolleger som Tore Nilsen, Frode Thingnæs og Øivind Westby i tromboneseksjonen.
Friedrich Thiersch

Liv og virke

Thiersch ble i 1809 gymnasielærer i München, der han klarte å vesentlig å høyne nivået på de klassiske studier, blant annet ved å stifte et filologisk institutt. Han ble i 1826 utnevnt til professor i antikkens litteratur ved universitetet der. 
Under et opphold i Grekenland 1831-32 arbeidet han for valget av den bayerske prins Otto til konge av Grekenland. 
Thierschs arbeide De l'état actuel de la Grèce (1833) var ikke uten innflytelse på Grekenlands pånyttfødelse. Innen det filologiske område utgav han Acta philologorum monacensium (4 bind, 1811-29) og en kommentert utgave av Pindaros (1820) med mer, og skrev blant annet Griechische Grammatik, vorzüglich des homerischen Dialekts (1812; 4. opplag 1855) og Über die Epochen der bildenden Kunst unter den Griechen (1816-25; 2. opplag 1829). Han kom med skarpe innspill i undervisningsspørsmålet, i særdeleshet ved Gelehrte Schulen (1826-29). Han ble i 1848 valgt til preses i det bayerske vitenskapsakademi.
Åsmund Martinsen

Liv og virke

Martinsen er selv en tidligere spydkaster. Han representerte sportsklubben Vidar og har personbeste med 68,12 meter fra NM på Jessheim 21. august 1994. Kastet holdt til tredjeplass og bronsemedalje. Han tok over treneransvaret for Andreas Thorkildsen høsten 1999, og de startet et suksessfullt samarbeid.
Han gikk på Ulsrud videregående skole fra 1988 til 1991, og tok siden utdannelse som cand. mag realfag, med fordypning matematikk. Videre har han tatt trener III-kurs i regi av Norges Friidrettsforbund. Han har tidligere vært fagansvarlig for spydkast ved Norges Friidrettsforbund.
Martinsen sto for utarbeidelsen av årsplan, ukeplan samt konkurranseplan og et årlig budsjett for den sportslige satsingen til Andreas Thorkildsen. Han har kontakt med turntrener, manager, fysioterapeut, leger og forbundets sportssjef med hensyn til Thorkildsens planer og utvikling.
Martinsen er ansatt gjennom Norges Friidrettsforbund som trener for Thorkildsen. Som del av stillingen bidrar han også på en rekke samlinger for kastere i Norge.
Den 9. januar 2010 mottok Martinsen utmerkelsen «Årets trener» for sesongen 2009 under Idrettsgallaen 2010 i Håkonshall på Lillehammer.
André Luíz Baracho

Karriere

Han har spilt for Oita Trinita og Sagan Tosu fra Japan.